Liek obsahuje liečivo anagrelid. Anagrelid je liek zasahujúci do vývoja krvných doštičiek. Znižuje počet krvných doštičiek produkovaných kostnou dreňou, čo má za následok zníženie počtu krvných doštičiek v krvi na hodnotu približujúcu sa normálnym hodnotám. Z tohto dôvodu sa používa pri liečbe pacientov s esenciálnou trombocytémiou (keď kostná dreň vytvára príliš veľa krvných buniek známych ako krvné doštičky). Viac na adc.sk Použitie: Dávkovanie a dávkovacie schémy Odporúčaná začiatočná dávka je 1 mg/deň, ktorá by sa mala podávať v 2 rozdelených dávkach (0,5 mg 2x denne). Začiatočná dávka sa má podávať najmenej 1 týždeň. Titrácia dávky: na dosiahnutie najnižšej účinnej dávky potrebnej na zníženie a/alebo udržanie počtu krvných doštičiek pod hladinou 600×109/l (ideálne:150×109/l až 400×109/l). Dávka sa nesmie zvýšiť o viac ako 0,5 mg/deň v priebehu akéhokoľvek týždňa. Maximálna odporúčaná jednorazová dávka by nemala prekročiť 2,5 mg (pozri časť 4.9). Prerušenie liečby sa má zvážiť u pediatrických pacientov, ktorí nemajú uspokojivé odpovede na liečbu po približne 3 mesiacoch. Spôsob použitia Kapsuly sa prehltnú vcelku a zapijú pohárom vody (perorálne použitie). Nemajú drviť a ich obsah sa nemá riediť v kvapaline. Kapsuly sa užívajú nezávisle od jedla. Najlepšie je užívať ich v tom istom čase každý deň. Upozornenie Liečbu anagrelidom má začať lekár so skúsenosťami s liečbou esenciálnej trombocytémie. Účinky liečby anagrelidom je potrebné pravidelne monitorovať. Liek sa neodporúča užívať počas tehotenstva. Ženy vo fertilnom veku musia počas liečby používať účinnú antikoncepciu. Dojčenie má byť počas liečby anagrelidom ukončené. Skúsenosti s použitím u detí a dospievajúcich sú veľmi obmedzené, liek sa má u tejto skupiny pacientov používať s opatrnosťou. Liek je kontraindikovaný u pacientov so stredne ťažkou alebo ťažkou poruchou funkcie obličiek (klírens kreatinínu < 50 ml/min). Liek sa neodporúča pacientom so stredne ťažkou alebo ťažkou poruchou funkcie pečene. Pred začatím liečby sa majú najskôr stanoviť potenciálne riziká a prínosy liečby u pacientov s miernou poruchou funkcie pečene. Pacientom sa neodporúča sa viesť vozidlá alebo obsluhovať stroje, ak sa u nich počas liečby anagrelidom vyskytnú závraty (častý nežiaduci účinok). Liek obahuje laktózu. Ďalšie upozornenia sú uvedené v SPC v časti 4.4.